MINIT MESYUARAT AGUNG TAHUNAN

QARYAH MASJID AL-JAMIUL BADAWI KEPALA BATAS

TAHUN 2017M

**Tarikh : 24 Februari 2018 2018M bersamaan 08 J’Akhir 1439Hijriah**

**Hari : Sabtu malam Ahad**

**Masa : Selepas Solat Maghrib**

**Tempat : Dewan Solat Utama Masjid Al-Jamiul Badawi, Kepala Batas.**

Kehadiran : Seramai 114 orang anak qaryah hadir dalam mesyuarat agung kali ini.

Atucara Majlis

Jam 6.45 petang hingga 7.30 malam : Pendaftaran kehadiran

Jam 7.33 petang : Solat Maghrib dan jamuan makan

Jam 9.00 malam : Mesyuarat Agung Bermula

**Agenda Mesyuarat Agung ini dibuat mengikut KAEDAH-KAEDAH JAWATANKUASA DAN PEGAWAI MASJID (NEGERI PULAU PINANG 1997. Bahagian vi, Perenggan 24 (1) dan (2) perenggan kecil (a) hingga (g).**

Agenda 1. Bacaan doa

Bacaan doa telah disempurnakan oleh YBhg Al Fadzil Ustaz Haji Mohamad Amin bin Haji Abdul Mujahid - Imam Besar Masjid Al-Jamiul Badawi, Kepala Batas.

Agenda 2. Ucapan Aluan Pengerusi Qaryah Masjid Al-Jamiul Badawi Kepala Batas

Memulakan ucapanYang Berhormat Haji Shariful Azhar bin Othmanselaku Pengerusi qaryah menyampaikan salam dan mengalu-alukan kehadiran semua jemaah yang sudi melapangkan masa menghadiri mesyuarat agung tahunan pada malam ini. Seterusnya saya ingin merakamkan penghargaan dan ucapan terima kasih kepada YBhg Dato’Haji Arshad bin Zakaria juga merupakan penasihat qaryah merangkap Timbalan Pengerusi qaryah

Sebagaimana jemaah sekelian sedia maklum projek naiktaraf kolah tempat mengambil wudhuk, memasang siling serta lantainya yang telah siap diubahsuai dan sudah boleh digunakan. Perbelanjaan bagi projek ini menggunakan wang yang disumbangkan oleh anak-anak qaryah jemaah masjid ini yang telah disalurkan melalui kutipan tabung-tabung. Semua projek-projek tersebut sudah siap dan boleh digunakan, saya dan semua ahli-ahli Jawatankuasa bercadang untuk melaksanakan satu lagi program iaitu memasang Plaster siling dan penghawa dingin dalam dewan solat masjid ini dengan menggunakan dana daripada sumbangan anak-anak qaryah masjid ini juga. Walaubagaimana pun kita akan memohon sedikit peruntukan daripada Yang Berhormat Datuk Seri Reezal Merican serta Yang Berhormat Tuan Haji Shariful Azhar bin Haji Othman. Sekiranya Yang Berhormat Ahli Parlimen Kepala Batas hendak memberikan keseluruhan peruntukan bagi pemasangan plaster siling dalam masjid ini kita ucapkan jutaan terima kasih dan Alhamdulillah kepada Yang Berhormat.

Pada pendapat saya perkara ini amat penting dan berharap dengan jasabaik serta pertolongan daripada Yang Berhormat Datuk Seri Reezal Merican bin Haji Naina Merican untuk membantu Pasukan Bomba Sukarela Masjid Al-Jamiul Badawi. Untuk makluman hadirin sekelian Pasukan Bomba Sukarela Masjid ini telah dianugerahkan sebuah kereta bomba oleh Jabatan Bomba Negeri Pulau Pinang tetapi jentera tersebut masih disimpan di Jabatan Bomba Negeri kerana balai bomba yang telah siap dibina di sebelah Sekolah Rendah Agama Rakyat DMW tidak dapat menampung saiz kenderaan tersebut. Oleh itu Pasukan Bomba Sukarela masjid ini memerlukan satu bidang tanah sebagai tapak baru untuk membina balai bomba yang baru dan saiznya lebih besar. Sekiranya dapat diusahakan dengan jasabaik Yang Berhormat Datuk Seri Reezal Merican bagi mendapatkan sebahagian tanah Perda di penjuru lot berhampiran Rumah Sejarah dengan ukuran 60 kaki kali 100 kaki. Kita juga memohon jasabaik Yang Berhormat Tuan Haji Shariful Azhar bin Haji Othman ADUN Bertam yang juga Timbalan Pengerusi Qaryah masjid ini supaya dapat mencari dana untuk mendirikan Balai Bomba yang baru bagi Pasukan Bomba Sukarela masjid kita ini.

Mengakhiri Ucapan Aluan saya pada malam ini sekali lagi saya mengalu-alukan kehadiran Yang Berhormat Tuan Haji Shariful Azhar bin Haji Othman dan sekelian yang hadir dan saya memohon maaf jika terdapat sebarang kesilapan semasa memberi ucapan aluan tadi. Sekian, terima kasih.

**3.** Ucapan Perasmian oleh Yang Berhormat Tuan Haji Shariful Azhar bin Haji Othman ADUN Bertam mewakili Yang Berhormat Datuk Seri Reezal Merican bin Haji Naina Merican

Yang Berhormat Tuan Haji Shariful Azhar bin Haji Othman memulakan ucapan beliau dengan memberi salam kepada semua jemaah yang hadir dan bersyukur kehadrat Allah SWT serta Selawat dan Salam kepada Junjungan Besar Nabi Muhammad SAW dan keluarga Baginda, Para Sahabat danPara Ambia’. YangBerhormat mengucapkan terima kasih kapada Yang Berbahagia Dato’ Haji Arshad bin Haji Zakaria selaku Pengerusi Qaryah masjid ini dan Al-Fadzil Ustaz Haji Muhammad Amin bin Abdul Mujahid selaku Imam Besar Masjid ini, Ustaz Mohd Fadzli bin Haji Md Zain selaku Imam kanan serta Ahli Jawatankuasa, para imam dan semua Pegawai Masjid Al-Jamiul Badawi yang lain juga kepimpinan surau-surau dibawah pentdbiran masjid ini dan sidang hadirin dan hadirat, muslimin dan muslimat sekelian**.**

Sebagaimana yang telah disebutkan oleh YBhg Dato’ Haji Arshad bin Haji Zakaria iaitu Pengerusi Masjid Al-Jamiul Badawi, saya diminta oleh Yang Berhormat Datuk Seri Reezal Merican untuk mewakili beliau bagi merasmikan mesyuarat Agung Tahunan pada malam ini kerana beliau tidak dapat hadir oleh sebab-sebab tertentu. Terlebih dahulu saya ingin menyampaikan salam dari Yang Berhormat Datuk Seri Reezal Merican bin Naina Merican. Hari ini adalah hari yang amat sibok bagi saya kerana dari pukul 8.00 pagi tadi kena menghadiri mesyuarat agung PIBG di Sekolah Menengah Agama Al-Irshad, Pokok Sena, kemudian ke Sekolah Rendah Kebangsaan Bertam Indah juga urusan merasmikan Mesyuarat Agung PIBG dan pada malam ini pula kena rasmi mesyuarat agung tahunan Masjid Al-Jamiul Badawi ini.

Walaupun badan terasa penat tetapi yang penting kita dapat bersama pada malam ini. Ini adalah medan untuk mempertemukan semua jawatankuasa dan kepimpinan qaryah masjid. Tuan-tuan dan puan-puan sekelian saya bercakap mewakili Datuk Seri Reezal Merican untuk merasmikan mesyuarat agung pada malam ini tetapi saya tidak diberi sebarang arahan untuk meluluskan peruntukan. Perkara ini akan diputuskan oleh Yang Berhormat Datuk Seri Reezal Merican sendiri. Saya akan sampaikan kepada Yang Berhormat Ahli Parliman Kepala Batas apa yang dihajati dan permintaan dari pihak qaryah masjid ini. Sebagai Yang Berhormat saya juga sedia maklum dan faham segala hajat yang telah disampaikan oleh YBhg Dato’ Pengerusi. Insya Allah saya akan usahakan kalau tak boleh banyak kita bagi sedikit tetapi dari peruntukan saya sendiri.

Sebagaimana YBhg Dato’ Arshad telah memaklumkan kepada kita bahawa Datuk Seri Reezal Merican bin Haji Naina Merican berjanji untuk mendirikan sebuah dewan besar yang akan diberi nama Dewan Besar Masjid Al-Jamiul Badawi di atas tanah wakaf dibelakang masjid ini. Saya yakin apa yang dijanjikan oleh Yang Berhormat Datuk Seri Reezal Merican akan dilaksanakan tidak berapa lama lagi kerana sebagai contoh beliau telah menunaikan janji-janji beliau yang dibuat dalam mesyuarat agung tahun lepas. Contohnya barang-barang yang diminta semuanya sudah dapat. Setor peralatan masjid yang baru telah siap dibina.

Walaubagaimana pun projek membina semula Sekolah Rendah Agama Rakyat DMW tidak dapat dilaksanakan kerana masalah status tanah. Peruntukan sebanyak RM500 ribu telah diperolehi atas dayausaha YB Datuk Seri Reezal. Tanah ini kepunyaan sanak saudara dan kaum keluarga Tun Abdullah Haji Ahmad Badawi. Sekiranya hendak meruntuh dan mendirikan semula Sekolah Rendah Agama Rakyat ini keadaan mungkin menjadi rumit sebab tanah Pesaka ini belum dibuat perintah pembahagian oleh waris-warisnya. Saya telah menggunakan budi bicara saya sendiri memohon kepada pihak ICU untuk membaikpulih bangunan Sekolah Rendah Agama Rakyat ini dan Pihak ICU memberi persetujuan dengan syarat mendapat plan dari pihak consultan terlebih dahulu.

Saya mengucapkan tahniah kepada pihak pengurusan Masjid Al-Jamiul Badawi kerana telah berjaya mentadbir masjid ini dengan baik dan sempurna. Kita lihat apa-apa saja yang diminta daripada usul mesyuarat agung tahun lepas telah siap dilaksanakan. Contohnya kolah baru telah siap di bina dengan cantik. Bilik air dan tandas lelaki serta perempuan dibuat amat cantik bertaraf hotel dan orang kata ada kelas tersendiri. Saya berharap supaya kita dapat bersama-sama menjaganya elok-elok kemudahan yang telah diberikan agar ia kekal lama. Saya amat yakin apa yang dihajatkan dalam masjid ini menjadi kenyataan sebab kita hadir pada malam ini ada yang datang dari jauh tetapi dengan satu hajat dan matlamat untuk mengeratkan hubungan silatul rahim. Saya berharap mesyuarat agung malam ini berjalan lancar dalam keadaan harmoni. Saya juga ingin menyentoh usul yang telah dibentangkan tahun lepas mengenai sokongan pelaksanaan Hukum Hudud. Sebagai seorang Islam kita semua kenalah menyokong hukum Allah ini bukan berdasar kepada kepartian semoga Undang-undang ini dapat dilaksanakan di Negara kita Malaysia.

Tuan-tuan dan puan-puan yang dihormati sekelian sebagaimana dimaklumkan tadi oleh YBhg Dato’ Pengerusi untuk mencari dana bagi projek pemasangan plaster siling dan penghawa dingin dalam dewan solat masjid ini saya secara peribadi dengan ikhlas hati menghulurkan dana perrmulaan sebanyak RM10 ribu adalah peruntukan saya sendiri. Mungkin Yang Berhormat Datuk Seri Reezal Merican sebagai seorang Ahli Parlimen boleh memberikan sumbangan lebih banyak lagi untuk menjayakan projek tersebut. Saya dengan lafaz Bismillahirrahmanirrahim merasmikan mesyuarat agung tahunan qaryah pada malam ini. Sekian, terima kasih. Wassalam.

Kemudiannya adalah majlis penyampaian sumbangan kepada anak-anak warga qaryah MJBKB yang telah mendapat keputusan cemerlang dalam Peperiksaan Sijil Pelajaran Malaysia tahun 2014 dengan mendapat 7 “A” dan ke atas daripada kewangan MJBKB. Sumbangan wang tunai sebanyak RM250.00 seorang disampaikan oleh Yang Berhormat Tuan Haji Shariful Azhar bin Haji Othman. Mereka yang mendapat sumbangan tersebut ialah :-

1. Mohamad Lokman bin Mohamad Rozei mendapat 8 ‘A’
2. Syarifah Nur Adila binti Syed Nasir mendapat 8 ‘A’

Mesyuarat Agung ditangguhkan bagi memberi laluan kepada Jemaah untuk menunaikan Solat Isyak. Selepas Solat Isyak Mesyuarat Agung disambung semula.

YBhg Dato’ Haji Arshad bin Haji Zakaria selaku Pengerusi Qaryah MJBKB menyambung semula mesyuarat agung tahunan pada malam ini dan terus ke agenda ke-3 kerana agenda pertama dan kedua telah selesai.

Agenda 3. Pengesahan minit mesyuarat agung tahunan yang lalu bertarikh

27 April, 2014

Haji Othman bin A. Majid selaku Setiausaha Qaryah MJBKB membentangkan minit mesyuarat

agung tahunan tahun 2014M yang bersidang pada 27 April 2014M bersamaan 27 Jamadilakhir 1435 Hijriah daripada muka surat satu (1) hingga muka surat enam (6) yang mana minit mesyuarat tersebut berada di tangan ahli mesyuarat.

Tiada sebarang pindaan dan sebagainya maka encik Yusof bin Saad mencadangkan minit mesyuarat tersebut diterima dan disahkan, disokong oleh Tuan Haji Shamsudin bin Ismail dan dipersetujui sebulat suara.

Agenda 4. Perkara berbangkit.

Tiada perkara berbangkit untuk dibincangkan

Agenda 5. Pembentangan penyata kewangan qaryah masjid bagi tahun 2014M

1. Penyata kewangan qaryah,

ii. Penyata kewangan Sekolah Agama (rendah) Rakyat DMW,

iii. Penyata kewangan jualan tanah wakaf lot 654 MK 8 dan

iv. Anggaran Pendapatan dan Perbelanjaan bagi tahun semasa.

Tuan Haji Abdul Rahman bin Khamis selaku Bendahari qaryah MJBKB membentangkan penyata kewangan qaryah dan Anggaran Pendapatan dan perbelanjaan bagi tahun semasa iaitu di kertas pemisah 2.

Tuan Syed Nasir bin Syed Ahmad mencadangkan supaya semua penyata kewangan tersebut diterima dan disahkan dan disokong oleh Haji Saad bin Hassan dan dipersetujui sebulat suara.

Agenda 6. Perbincangan Usul dan Cadangan (Jika Ada)

Yang Berbahagia Dato’ Pengerusi minta persetujuan untuk membentangkan sendiri Usul Tergempar Membantah dan Merayu Mengenai Persempadanan Masjid Seri Serdang. **Usul berbunyi**:

BAHAWA MESYUARAT AGUNG QARYAH MASJID AL-JAMIUL BADAWI YANG BERSIDANG HARI INI 28 MARCH 2015 MENDESAK DAN MERAYU AGAR PERSEMPADANAN BARU MASJID SERI SERDANG KEPALA BATAS SEBERANG PERAI UTARA DI BUAT SEDIKIT PINDAAN.

PINDAANNYA ADALAH SEPERTI BERIKUT:

BAHAWA SEMUA SURAU DAN KAMPUNG YANG TERLETAK DI BAHAGIAN BARAT JALAN DATUK HAJI AHMAD BADAWI DIKEKALKAN SEMULA KEDALAM QARYAH MEREKA YANG ASAL SAMAADA DALAM QARYAH MASJID JAMEK AL-JALAL PAJAK SONG ATAU MASJID AL-JAMIUL BADAWI KEPALA BATAS.

2. MENGIKUT SEMPADAN ASAL (DAHULU) IAITU SURAU, KAMPUNG DAN TAMAN YANG TERLETAK DI BAHAGIAN SELATAN JALAN MAJU BERADA DALAM QARYAH MASJID JAMEK AL-JALAL PAJAK SONG ITU HENDAKLAH DIKEKALKAN. MANAKALA SURAU DAN KAMPUNG YANG BERADA DIBAHAGIAN UTARA JALAN MAJU DIKEKALKAN DALAM QARYAH MASJID AL-JAMIUL BADAWI KEPALA BATAS.

ALASANNYA:-

PENDUDUK YANG BERADA DI KAMPUNG DAN SURAU YANG BARU DIMASUKKAN KE DALAM QARYAH MASJID SERI SERDANG ADALAH AGAK BERJAUHAN DARI MASJID SEMENTARA MENYEBABKAN MEREKA INI MENUNAIKAN SOLAT JUMAAT DI MASJID-MASJID YANG KEBIASAANYA MEREKA SOLAT JUMAAT DAHULU.

RUANG SOLAT DI SURAU AN-NUR TAMAN HAJI ABDULLAH FAHIM YANG DIISTIHAR SEBAGAI MASJID SEMENTARA ADALAH TERHAD KELUASANNYA DAN TIDAK DAPAT MENAMPUNG ANAK QARYAH YANG SEBEGITU RAMAI. INI MENYEBABKAN ADA YANG TIDAK DAPAT MENUNAIKAN SOLAT JUMAAT PADA HARI ITU DI SITU SEHINGGA TERPAKSALAH KE MASJID LAIN YANG BERDEKATAN.

CADANGAN/SARANAN

DALAM HAL INI PIHAK MASJID AL-JAMIUL BADAWI BERPENDAPAT SUPAYA PIHAK MAJLIS AGAMA ISLAM NEGERI PULAU PINANG/JABATAN MUFTI NEGERI PULAU PINANG MEMBINA SEBUAH MASJID SEMENTARA DI ATAS TAPAK MASJID SERI SERDANG YANG SEDIAADA. DI ATAS TAPAK TERSEBUT TELAH TERDAPAT SEBUAH BANGUNAN KEKAL DAN ADALAH ELOK JIKA DI UBAHSUAI DENGAN MENGADAKAN PINDAAN SESUAI SUPAYA DAPAT DIJADIKAN TEMPAT SOLAT SEMENTARA DI SITU SEHINGGA SEBUAH MASJID BAHARU QARYAH SERI SERDANG SIAP DI BINA KELAK.

PIHAK AHLI JAWATANKUASA MASJID AL-JAMIUL BADAWI BERSEDIA MENGADAKAN DIALOG DENGAN PIHAK MAJLIS AGAMA ISLAM/JABATAN MUFTI BAGI MEMBINCANGKAN PERKARA INI.

SEKIAN. TERIMA KASIH. WASSALAM.

USUL TERGEMPAR INI DISOKONG OLEH ENCIK KHAIRUDDIN BIN KAMAL DAN DIPERSETUJUI SEBULAT SUARA.

2. Encik Mohd Hilmi bin Basarudin membawa usul daripada ahli jawatankuasa yang telah diputuskan dalam Mesyuarat Ahli Jawatankuasa Bil.1/2015 bertarikh 27 Februari, 2015. **Usul Berbunyi:**

**BAHAWASANYA MESYUARAT AGUNG YANG BERSIDANG PADA HARI INI MENCADANGKAN UNTUK MEMASANG PLASTER SILING DAN PENGHAWA DINGIN DI DALAM DEWAN SOLAT UTAMA MASJID AL-JAMIUL BADAWI INI DAN KERJA-KERJA YANG BERKAITAN DENGANNYA.**

**Alasannya adalah untuk mengurangkan suhu panas dalam ruang solat dan menambah keselesaan jemaah dalam masa mengerjakan solat serta masa mengikuti kuliah-kuliah agama. Diharapkan semoga lebih ramai lagi anak qaryah masjid ini tertarik dan datang mengimarahkan masjid kita ini dengan solat berjemaah serta mengikuti kuliah-kuliah ilmu.**

**Usul ini disokong oleh Haji Wahab bin Mat dan dipersetujui sebulat suara.**

**3. Tuan Syed Nasir bin Syed Ahmad dari Surau Nurulhuda Permatang Bertam Luar membawa dua usul dari suraunya. Usul Berbunyi:**

**i. Bahawasanya mesyuarat agung pada malam ini memohon Masjid Al-Jamiul Badawi Kepala Batas menyumbangkan wang sebanyak RM2,000 kepada setiap surau di bawah Pentadbiran masjid ini dalam bulan puasa untuk mereka mengadakan kenduri dimalam-malam yang ditetapkan bagi surau masing-masing.**

**ii. Bahawasanya mesyuarat agung pada malam ini memohon agar pihak masjid Al-Jamiul Badawi Kepala Batas dapat membuka pintu masjid apabila berlaku sembahyang jenazah diwaktu tengah malam.**

**Ulasan:**

Rasa terhina daripada waris simati apabila sesuatu jenazah disembahyangkan di luar masjid (balai lintang) diibaratkan sebagai orang terbuang atau musafir dihina dan tidak dihormati keatas jenazah tersebut. Inilah pengorbanan terakhir kita yang hidup kepada orang yang telah meninggal dunia. Pihak pengurusan masjid janganlah ambil kesempatan disamping tugas-tugas hakiki (yang telah ditetapkan). Pahala kebajikan tidak nampak hanya Allah Subhanahu Wataala sahaja yang Maha Mengetahui.

YBhg Dato’ Pengerusi memaklumkan pada dasarnya pihak Ahli Jawatankuasa bersetuju untuk memberikan sumbangan kepada surau-surau tetapi jumlahnya akan diputuskan oleh pihak jawatankuasa yang akan membincangkan dalam mesyuarat akan datang.

Untuk usul yang kedua pula Tuan Haji Yussof bin Ahmad menerangkan pihak masjid tidak pernah dimaklumkan mengenai solat jenazah yang akan dijalankan di masjid ini. Ingatlah kita semua bersaudara dan bersangka baiklah terhadap sesama insan. Janganlah mengaibkan saudara-saudara kamu. Sesungguhnya semua ahli jawatankuasa masjid adalah insan biasa yang menabur khidmat bakti secara sukarela. Terima kasih kepada yang membawa usul ini.

Agenda 7. Hal-Hal Lain.

YBhg Dato’ Haji Arshad bin Haji Zakaria selaku Pengerusi Qaryah MJBKB sekali lagi merakamkan ucapan setinggi penghargaan dan terima kasih kepada Yang Berhormat Tuan Haji Shariful Azhar bin Haji Othman sebagai Timbalan Pengerusi qaryah merangkap ADUN Bertam kerana telah merasmikan mesyuarat agung tahunan masjid kita kali ini serta atas sumbangan dana sebanyak RM10 ribu dari peruntukan Yang Berhormat sendiri.

Penutup

YBhg Dato’ Pengerusi mengucapkan terima kasih kepada para hadirin dan hadirat yang telah membuat teguran-teguran dan cadangan yang membina demi kebaikan kita bersama. InsyaAllah segala teguran dan cadangan yang membina itu sama-samalah kita laksanakan seadanya.

Mengakhiri mesyuarat agung kali ini beliau memohon maaf di atas segala kelemahan yang terdapat samada dari segi persediaan mesyuarat itu sendiri dan cara pengendalian mesyuarat keseluruhannya. Seterusnya beliau menangguhkan mesyuarat Agung Tahunan Tahun 2014M pada jam 10.30 malam 28 March 2015M dengan tasbih Kaffarah dan Surah Al-Asr.

Disediakan oleh, Disahkan oleh,

...................................................... ........................................................................

(HAJI OTHMAN BIN A. MAJID) (DATO’ HAJI ARSHAD BIN HAJI ZAKARIA)

Setiausaha Qaryah MJBKB Pengerusi Qaryah MJBKB