**AGENDA 3 :**

**MINIT MESYUARAT AGUNG KARIAH MASJID JAMEK TASEK GELUGOR TAHUN 2020**

Tarikh : 29 Februari 2020 (5 Rejab 1441H)

Hari : Sabtu

Masa : 8.00 Malam

Tempat : Ruang Solat Masjid

Jumlah Kehadiran : 85 Orang

Melantik 2 orang pencatat iaitu Ustaz Mohamad Zawawi Bin Ahmad dan Haji Zainal Abidin Bin Yahaya

Agenda 1

8.15 malam - Bacaaan doa oleh Ustaz Haji Abdul Rahman Bin Haji Ideris

Agenda 2

8.16 malam - Ucapan Pengerusi Kariah oleh Ustaz Haji Khairol Annuar Bin Haji Musa.

Antara intipati ucapan beliau ialah

1. Ucapan terima kasih kepada yang sudi hadir.
2. Melantik 2 orang pencatat minit mesyuarat agung iaitu Ustaz Mohamad Zawawi Bin Ahmad dan Haji Zainal Abidin Bin Yahaya
3. Mengalu-alukan kehadiran Timbalan Ketua Menteri I Pulau Pinang, YB Dato’ Ir. Haji Ahmad Zakiyuddin Bin Abdul Rahman
4. Melahirkan hasrat agar “speed bumper” dibina di atas jalanraya bersebelahan masjid bagi mengurangkan kelajuan kenderaan yang lalu lintas.
5. Program Wira Subuh akan dilancarkan bermula 1 Rejab hingga 10 Syabaan1441H (25/2/2020 – 4/4/2020) selama 40 hari. Pertandingan ini terbuka kepada anak kariah yang berumur 5 tahun hingga 17 tahun. Mengalu-alukan sumbangan basikal untuk hadiah bagi anak kariah yang hadir cukup 40 hari.
6. Meneruskan program “Ziarah Mahabbah” dan majlis yang terbaru dijalankan di Lot 2828 bagi meninjau masalah anak kariah.
7. Semua institusi pendidikan dalam kariah akan diberi peruntukkan berjumlah RM1,000.00 setahun bagi semua aktiviti yang mereka jalankan di masjid ini.
8. Program tuisyen untuk anak kariah yang terlibat dengan peperiksaan PT3 dan SPM juga akan dijalankan bermula jam 8 malam hingga 9.30 malam.
9. Mengucapkan ribuan terima kasih atas penglibatan kaum wanita muslimah dalam program usrah dan dakwah.
10. Memaklumkan bahawa Masjid Jamek Tasek Gelugor adalah di antara Masjid Elit Daerah Kepala batas dan sama-sama terlibat dalam program masjid serantau.
11. Bagi fasa pembangunan masjid di masa akan datang ialah projek pembangunan yang akan menghubungkan bangunan masjid baru dengan kawasan lapang ( iktikaf masjid lama).
12. Anak kariah digalakkan untuk menyumbangkan wang ke dalam tabung wakaf masjid dan juga tabung lain-lain yang disediakan.
13. Mengucapkan ribuan terima kasih atas kehadiran TKM1 Pulau Pinang, YB Dato’ Ir. Haji Ahmad Zakiyuddin Bin Abdul Rahman dan semua ahli jawatan kuasa kariah dan pegawai masjid yang banyak membantu kelancaran perjalanan program yang dijalankan di masjid.

Agenda 3

8.20 – Ucapan Perasmian Mesyuarat Agung Kariah Tahun 2020 oleh Timbalan Ketua Menteri 1 Pulau Pinang, YB Dato’ Ir. Haji Ahmad Zakiyuddin Bin Abdul Rahman.

1. Mengucapkan terima kasih kepada pengacara majlis.
2. Mengucapkan terima kasih kepada pengerusi dan semua ahli jawatankuasa kariah, semua pegawai masjid dan semua anak kariah yang hadir.
3. Mengucapkan tahniah kepada jawatankuasa kariah di atas usaha untuk menaikkan taraf masjid kepada 4 bintang. Masjid ini tergolong dalam 20 buah masjid di Daerah Kepala Batas yang mendapat penarafan 4 bintang.
4. Memaklumkan hasrat Kerajaan Negeri Pulau Pinang ingin melibat semua masjid-masjid di Pulau Pinang sebagai pusat masyarakat. Antara langkah-langkahnya ialah :
5. Masjid perlu diimarahkan sepenuhnya.
6. Masjid berupaya membentuk ukhwah sesama anak kariah.
7. Masjid sebagai tempat melatih jemaah menjadi insan-insan yang berdisiplin.
8. Masjid-masjid akan dikembangkan melalui kelas KAFA untuk menjadi institusi pendidikan yang membimbing dan mendidik generasi masa depan.
9. Membangunkan “Khairun Ummah”.
10. Masjid sebagai institusi kebajikan.
11. Masjid menjadi pusat untuk mobiliti membina ekonomi orang Islam melalui perniagaan-perniagaan di masjid seperti yang dilakukan oleh Masjid At-Taqwa, Taman Bertam Indah.
12. Masjid sebagai tempat perpaduan dan membina keharmonian di kalangan masyarakat.
13. Mengucapkan tahniah kepada Masjid Jamek Tasek Gelugor yang melibatkan diri dalam program masjid serantau.
14. Pemilihan Jawatankuasa Kariah bagi tahun 2020 akan ditangguhkan di suatu tarikh yang akan dimaklumkan kelak.
15. Pemiihan calon-calon Ahli Jawatankuasa Kariah akan dijalankan sekitar bulan September 2020 nanti dan pihak JAIPP akan memantau proses pemilihan tersebut.
16. Dengan lafaz “Bismillahirahmanirrahim…saya merasmikan Mesyuarat Agung Masjid Jamek Tasek Gelugor Tahun 2020”.

8.42 malam - Mesyuarat ditangguhkan untuk solat Isyak.

9.15 malam – Mesyurat Agung Tahun 2020 di sambung semula.

Agenda 4

9.20 malam – Pembentangan Minit Mesyuarat Agung Tahun 2019 oleh Haji Nor Hisham, Setiausaha Kariah (merujuk muka surat 4 hingga 8).

Cadangan : Haji Pakharararradzi Bin Mahmud

Sokongon : Haji Rosli Bin Mahmud

Ahli mesyuarat menyokong cadangan tersebut.

* Pengerusi Kariah memaklumkan ada cadangan-cadangan dalam Mesyuarat Agung Tahun 2019 yang tidak dapat dijalankan dan akan dibawa kepada jawatankuasa kariah tahun 2020 yang akan dilantik nanti.

Agenda 5

Pembentangan Laporan Tahunan Tahun 2019 oleh Haji Nor Hisham Bin Mohammad (Setiausaha Kariah). (Rujuk muka surat 9 hingga 12).

Cadangan : Haji Mohd. Radzi Bin Othman

Sokongan : Haji Pakharararradzi Bin Mahmud

Ahli mesyuarat menyokong cadangan tersebut.

* Haji Yaacob membangkitkan isu ajk yang tidak hadir mesyuarat jawatankuasa. Apa tindakan kepada ajk yang tidak hadir mesyuarat kariah.
* Pengerusi kariah memohon maaf bagi pihak ahli jawatankuasa yang tidak hadir mesyuarat. Namun begitu, mereka juga memberi idea dan tenaga turut disumbangkan.
* Tindakan adalah sekadar nasihat dan seterusnya diserahkan kepada anak kariah untuk menilai.

Agenda 6

Pembentangan Penyata Kewangan Berakhir Pada 31 Disember 2019 oleh Haji Ahmad Bin Abdullah (Bendahari Kariah). (Rujuk muka surat 13 hingga 15)

Cadangan : En. Mohd. Radzi Bin Osman

Sokongan : Haji Radzi Bin Hamidun

Ahli mesyuarat menyokong cadangan tersebut.

* Haji Mohd Radzi Bin Aziz bertanya tentang sumbangan asnaf. Beliau ingin tahu nama-nama penerima dan jumlah yang diterima.
* Pengerusi kariah memaklumkan semua pihak boleh rujuk data secara terperinci dari Bendahari.
* Bendahari memaklumkan bahawa terdapat 3 kategori asnaf dalam kariah iaitu fakir (rujuk ZPP), miskin (rujuk ZPP) dan senarai nama lain yang dicadangkan dan dipilih melalui jawatankuasa kariah kawasan masing-masing berdasarkan kes-kes tertentu seperti sakit dan sebagainya.
* Haji Yaacob bertanya mengapa ruangan derma pembangunan di muka surat 14 tiada angka (kosong) dan perbelanjaan untuk pembelian papan tanda ada nilai tetapi perbelanjaan untuk pembaikan bangunan tidak dinyatakan.
* Pengerusi kariah menjelaskan bahawa perbelanjaan untuk bangunan diambil dari tabung wakaf dan tidak diambil dari akaun BSN. Masjid ini mempunyai 4 tabung iaitu tabung wakaf, tabung am, tabung miskin (asnaf) dan tabung anak yatim.

Pembentangan Penyata Kewangan Biro Pengurusan Jenazah Berakhir Pada 31 Disember 2019 oleh Ustaz Haji Abdul Rahman Bin Haji Ideris (Bendahari Biro Pengurusan Jenazah). (rujuk lampiran)

Cadangan : Haji Yaacob Bin Sheikh Ismail

Sokongan : Haji Mohd. Radhi Bin Hamidun

Ahli mesyuarat menyokong cadangan tersebut.

* Haji Yaacob Bin Sheikh Ismail memaklumkan bahawa beliau mendapat maklumat bahawa van jenazah menghadapi masalah dan mempersoalkan mengapa van tersebut tidak dibaiki sedangkan duit pendapatan mencukupi untuk kos membaikinya.
* Pengerusi kariah menerima cadangan ini dan akan berbincangkan dengan pihak berkaitan.

Agenda 7

Usul dan Cadangan

1. Haji Pakharararradzi Bin Mahmud

Kawasan kubur yang terbiar akan dibangunkan.

Usul diterima sebulat suara.

Agenda 8

Ucapan Penangguhan

1. En. Fadzil Bin Salleh memberitahu berkenaan Bantuan Kongsi rezeki.

* Golongan miskin tegar diberi keutamaan.
* Jika anak kariah yang layak menerima bantuan, mohon anak kariah menjadi mata dan telinga kepada jawatankuasa dengan memaklumkan maklumat tersebut.

1. Haji Pakharararradzi Bin Mahmud

* Masjid Jamek Tasek Gelugor akan menuju ke arah 5S.
* Mengucapkan terima kasih kepada semua pihak yang menyumbangkan idea dan tenaga untuk menjadikan masjid ini ke arah penarafan 5S.

1. Haji Mohd Zukri Bin Haji Ahmad

* Memaklumkan bahawa program Korban Perdana pada tahun ini diteruskan pada Hari Raya Korban yang ke 2 dan anak kariah yang berminat boleh membuat bayaran secara ansuran atau lump sum dengan harga RM700 bagi satu bahagian.
* Program Khatan Perdana akan diadakan pada minggu pertama cuti persekolahan akhir tahun dan kadar komitmen Rm30 seorang.
* Bagi Program Tuisyen PT3 dan SPM, pihak masjid merayu jika ada sukarelawan yang sudi untuk mengajar antara waktu Maghrib hingga Isyak dari hari Isnin hingga Khamis.

1. En. Abdul Ghoni Bin Dali

* Sesiapa yang berminat untuk mewakili masjid dalam acara futsal dan memanah bolehlah menghubungi beliau.
* Pasukan futsal Masjid akan menyertai kejohanan Futsal di PAKSY Lubuk Meriam tidak lama lagi.

1. En. Abd. Wahab Bin Abd. Rahman.

* Meminta anak kariah yang masih belum menjadi group whatsapp masjid sila maklumkan kepada beliau dengan segera.

1. Ustaz Mohd Hairi Bin Abu Hasan

* Mengucapkan ribuan terima kasih kepada anak kariah yang menyumbang tenaga, wang ringgit dan buah fikiran bagi meningkatkan pembangunan masjid mencapai ke taraf masjid elit.

1. Ustaz Haji Khairol Annuar Bin Haji Musa

* Mengumumkan kelas Al-Quran dewasa di Apartment YPIM di Lake Town Bukit Merah dengan kadar bayaran RM100 sahaja. Pihak masjid mencadangkan 3 kumpulan untuk kursus ini.
* Kursus Haji kelolaan Tabung Haji akan tamat pada 14/3/2020. Semua anak kariah dijemput hadir.
* Tahlil Perdana akan diadakan pada 10 Syaaban 1441H (4/4/2020) pada hari Sabtu jam 8.30 pagi. Sumbangan RM10 untuk 1 orang arwah. Antara program lain yang akan dijalankan pada hari tersebut adalah marhaban, qasidah dan penyampaian hadiah kecemerlangan akademik.
* Mengucapkan ribuan terima kasih dan memohon maaf atas sebarang kekurangan dan kesilapan bagi pihak seluruh ajk dan pegawai masjid.
* Memohon sumbangan idea bagi meningkatkan taraf masjid ini ke tahap masjid elit.
* Bacaan Tasbih Kifarah dan Surah Al-Asr.

Mesyuarat ditangguhkan pada jam 10.30 malam.

Disediakan oleh :

**HAJI NOR HISHAM BIN MOHAMMAD**

**Setiausaha**

**Kariah Masjid Jamek Tasek Gelugor**

Majlis tamat pada jam 9.25 malam dan diakhiri dengan bacaan tasbih kifarah dan surah

Al-‘Asr.

Disediakan oleh:

**HAJI NOR HISHAM BIN MOHAMMAD**

**Setiausaha**

**Kariah Masjid Jamek Tasek Gelugor**