**MINIT MESYUARAT AGUNG TAHUNAN**

**QARYAH MASJID AL-JAMIUL BADAWI KEPALA BATAS**

**TAHUN 2017M**

Tarikh : 24 Februari 2018M bersamaan 08J’Akhir 1439H

Hari : Sabtu malam Ahad

Masa : Selepas Solat Maghrib

Tempat : Dewan Solat Utama Masjid Al-Jamiul Badawi, Kepala Batas

Kehadiran : Seramai 114 orang anak qaryah yang hadir mesyuarat agung.

**Atucara Majlis**

Jam 6.30 ptg hingga 7.30 malam : Pendaftaran kehadiran

Jam 7.33 malam : Solat Maghrib dan jamuan makan

Jam 9.00 malam : Mesyuarat Agung Bermula

***Agenda Mesyuarat Agung ini dibuat mengikut KAEDAH-KAEDAH JAWATANKUASA DAN PEGAWAI MASJID (NEGERI PULAU PINANG 1997. Bahagian vi, Perenggan 24 (1) dan (2) perenggan kecil (a) hingga (g).***

**Agenda 1. Bacaan Doa**

Bacaan Doa **t**elah disempurnakan oleh YBhg Al Fadzil Ustaz Haji Mohamad Amin bin Abd Mujahid, Imam Besar Masjid Al-Jamiul Badawi, Kepala Batas.

**Agenda 2. Ucapan Aluan dan Perasmian oleh Yang Berhormat Pengerusi Qaryah Masjid Al-Jamiul Badawi Kepala Batas**

Yang Berhormat Haji Shariful Azhar bin Othman sebagai Pengerusi Qaryah menyampaikan salam dan ucapan setinggi terima kasih kepada semua jemaah yang dapat menghadiri mesyuarat agung Tahunan Masjid Al-Jamiul Badawi Kepala Batas Tahun 2017 pada malam ini. Seterusnya beliau merakamkan penghargaan dan ucapan terima kasih kepada yang dihormati lagi dikasihi YBhg Dato’ Haji Arshad bin Zakaria selaku Penasihat Qaryah merangkap Timbalan Pengerusi Qaryah Masjid Al-Jamiul Badawi. Beliau bersyukur kehadrat Allah SWT dengan limpah kurniaNya kita dapat mengadakan Mesyuarat Agung masjid kita pada malam ini.

Beliau ingin mengambil kesempatan untuk mengucapkan berbanyak-banyak kesyukuran kehadrat Allah swt kerana memberi nikmat kesihatan kepada kita membolehkan kita mengimarahkan Rumah Allah ini. Tuan-tuan dan puan-puan para jemaah sekelian, dapat melihat keadaan masjid kita yang telah mengalami perubahan amat berbeza daripada dahulu dari segi fizikal dan pengimarahannya dan sambutan dari jemaah dalam dan luar Qaryah sungguh menggalakkan kerana suasananya yang sungguh selesa. Harapan saya semoga lebih ramai lagi anak-anak qaryah yang akan datang solat berjemaah bagi mengimarahkan masjid kita ini disamping mengikuti majlis-majlis ilmu dan kuliah-kuliah agama yang disediakan di masjid ini.

Selaku Pengerusi masjid ini beliau amat bersyukur kehadrat Allah swt kerana dianugerahkan barisan jawatankuasa dan pegawai yang banyak memberi sokongan kepada beliau dalam urusan pentadbiran masjid ini dimana semuanya dapat dilaksanakan dengan baik dan cukup sempurna. Selepas lebih dua tahun beliau dilantik sebagai pengerusi qaryah masjid ini didapati masjid kita semakin bertambah ceria dan harmoni dengan kehadiran tuan-tuan dan puan-puan bersolat jemaah setiap waktu solat. Terutamanya Pada Hari Jumaat semua saf didapati penuh dengan jemaah.

Untuk makluman tuan-tuan dan puan-puan sekelian sepanjang tahun 2017 masjid ini telah mengadakan Kuliah Maghrib 288 kali dan kuliah Subuh lebih 60 kali. Disamping itu kita juga mengadakan Kuliah Dhuha untuk Muslimah dan muslimat sebanyak empat kali sebulan. Dapat lihat masjid ini dalam keadaan ceria dan selesa walaupun masjid ini adalah masjid lama tetapi berwajah baru. Disamping pengurusan pentadbiran dalam masjid ini juga membuat penambah baikan tanah perkuburan dimana tuan-tuan dan puan-puan boleh lihat keadaannya yang nampak bersih dan teratur kemas serta tersusun.

Masjid ini juga telah mengadakan program bantuan untuk asnaf miskin setiap bulan dengan memberi sumbangan berupa beras, gula dan tepung serta minyak masak yang bernilai RM50.00 untuk satu keluarga. Walau bagaimana pun pihak qaryah masjid ini akan cuba sedaya upaya untuk memberi bantuan kepada mereka yang memerlukannya. Buat masa ini masjid hanya dapat memberikan sumbangan kepada 80 keluarga sahaja.

Ramai dikalangan masyarakat kita mempersoalkan berkaitan projek pembinaan rumah pengurusan jenazah yang telah siap dibina. Disini beliau ingin memaklumkan bahawa projek tersebut adalah sumbangan daripada seorang dermawan untuk kegunaan dan kemudahan qaryah masjid ini dimana ada rumah yang tiada ruang bagi membolehkan urusan mandi jenazah diuruskan.

Untuk makluman tuan-tuan dan puan-puan para jemaah yang dihormati sekelian sepanjang Bulan Ramadhan tahun 1438 Hijri bersamaan 2017 Masihi masjid kita telah menganjurkan majlis berbuka puasa setiap petang selama sebulan dan Tadarus Al-Quran selepas Solat Tarawih. Masjid kita juga mengadakan Qiamullail selama 10 malam terakhir serta jamuan sahur disediakan. Sambutan yang diberikan oleh para jemaah amat menggalakkan dan beliau berhasrat untuk disambung lagi pada tahun ini walaupun perbelanjaannya agak tinggi juga tetapi yakin sumbangan dari orang ramai dapat menampungnya.

Beliau mengucapkan tahniah kepada semua kepimpinan Masjid Al-Jamiul Badawi dan dengan lafaz Bismillahirrahmanirrahim saya merasmikan mesyuarat agung tahunan masjid ini. Wabillahitaufik Walhidayah, Assalamualaikum WBT. Sekian, terima kasih.

**Agenda 3. Pengesahan Minit Mesyuarat Agung Tahunan yang lalu**

Yang Berhormat Pengerusi Qaryah membentangkan minit mesyuarat agung tahunan 2016M yang bersidang pada 26 Februari 2017 bersamaan 28 Jamadilawal 1438 Hijriah daripada muka surat satu (1) hingga muka surat lima (5) yang mana minit mesyuarat tersebut berada di tangan ahli mesyuarat.

Tiada sebarang pembetulan dibuat maka Tuan Haji Saad bin Hasan mencadangkan supaya minit mesyuarat tersebut disahkan, disokong dan dipersetujui sebulat suara.

**Agenda 4. Perkara berbangkit.**

Yang Berhormat Pengerusi memaklumkan berkenaan perkara yang dibangkitkan oleh Haji Ismail bin Mohamad yang mencadangkan supaya semua paip saluran wayar yang berselerak dimasukkkan dalam satu saluran lebih besar untuk kelihatan lebih cantik dan kemas telah diambil tindakan pelaksanaannya.

Pihak pentadbiran masjid telah menulis surat kepada pihak Pejabat Mufti Negeri Pulau Pinang mengenai kedudukan saf kanak-kanak dalam solat berjemaah dan jawapannya telah diperolehi dan semua surau telah dimaklumkan.

**Agenda 5**. Pembentangan penyata kewangan qaryah masjid bagi tahun 1438Hijri/2017M yang lalu:-

1. Penyata kewangan qaryah,

ii. Penyata kewangan Sekolah Rendah Agama DMW,

iii. Anggaran Pendapatan dan Perbelanjaan bagi tahun semasa.

Encik Mohd Hilmi bin Basarudin selaku Bendahari qaryah MJBKB membentangkan penyata kewangan qaryah dan Anggaran Pendapatan dan perbelanjaan bagi tahun semasa iaitu di kertas pemisah 2 muka surat 6 dan 8.

Tuan Haji Sulaiman bin Adamsah mencadangkan supaya semua penyata kewangan tersebut diterima, disokong dan dipersetujui sebulat suara.

**Agenda 6. Perbincangan Usul dan Cadangan (Jika Ada).**

Encik Mohd Mohd Hilmi bin Basarudin membentangkan satu (1) usul Jawatankuasa yang berbunyi seperti berikut:-

1. Bahawasanya Mesyuarat Agung yang bersidang pada malam ini mencadangkan untuk membina sebuah bilik wuduk Khas bersebelahan Bilik Solat Warga Emas yang uzor disebelah tanah perkuburan Masjid.

Usul di atas telah dibahaskan dan dicadang untuk diterima oleh Hjh Khalijah binti Ibrahim dan dipersetujui sebulat suara.

**Agenda 7. Hal-Hal Lain**

Tuan Haji Sulaiman Adamsah membangkitkan berkenaan Penyata Kewangan Qaryah masjid dimana perbelanjaan melebihi pendapatan dan bagaimanakah cara untuk mengatasinya pada tahun ini pula.

Encik Mohd Hilmi bin Basarudin sebagai Bendahari Qaryah menerangkan berkenan perbelanjaan yang telah dilakukan untuk membina tempat wuduk tambahan dihadapan masjid dan ubahsuai bumbungnya. Selainnya perbelanjaan digunakan bagi menambahbaik tempat mencuci pinggan mangkuk dan talam-talam dibelakang masjid.

**Agenda 8. Penangguhan Mesyuarat.**

Yang Berhormat Haji Shariful Azhar bin Othman selaku Pengerusi Qaryah mengucapkan terima kasih kepada para hadirin dan hadirat yang telah membuat teguran-teguran dan cadangan yang membina demi kebaikan kita bersama.

Akhir kalam beliau memohon maaf di atas segala kelemahan yang terdapat samada dari segi persediaan mesyuarat itu sendiri dan cara pengendalian mesyuarat keseluruhannya. Seterusnya beliau menangguhkan mesyuarat Agung Tahun 2017M pada jam 10.30 malam 24 Februari 2018M dengan tasbih Kaffarah dan Surah Al-Asr.

Disediakan oleh, Disahkan oleh,

............................................... ........................................................................

(**HAJI OTHMAN BIN A. MAJID) (HAJI SHARIFUL AZHAR BIN OTHMAN)**

Setiausaha Qaryah MJBKB Pengerusi Qaryah MJBKB