MINIT MESYUARAT AGUNG PAKATAN KHAIRAT KEMATIAN

MASJID AL-JAMIUL BADAWI KEPALA BATAS KALI KE 41

# Tarikh : 27 April, 2016M bersamaan 30 Rejab 1437H

Hari : Khamis mlm Jumaat

# Masa : Selepas Solat Isyak

Tempat : Dewan Solat Utama MJBKB

Kehadiran : 90 orang ahli

Jumlah Ahli Semasa : 325 orang

# Pengerusi : Haji Mohamad Amin bin Abd Mujahid

# Agenda 1 : Ucapan Aluan Pengerusi

Ustaz Haji Mohamad Amin bin Abd Mujahid selaku Pengerusi mengalu-alukan kehadiran ahli-ahli Pakatan Khairat Kematian MJBKB yang sanggup meluangkan masa sebagai tanda tanggungjawab ahli untuk memantapkan Pakatan. Beliau memulakan mesyuarat pada malam ini dengan bacaan Ummul Kitab untuk disedekahkan kepada Pengasas Pakatan ini, ahli-ahli keluarga, muslimin dan muslimat yang telah pergi mendahului kita. Saya mengucap syukur kepada Allah swt kerana dengan limpah kurniaNya kita dapat mengadakan mesyuarat Agung keli ke 41 dan berharap semoga ahli-ahli yang hadir dapat memberi pandangan-pandangan yang membina demi memantapkan Pakatan.

Agenda 2 : Membentang dan Menerima Minit Mesyuarat Agung Tahunan yang lalu

Haji Hashim bin Abdullah selaku Setiausaha membentangkan Minit Mesyuarat Agung yang lalu untuk diterima dan disahkan.

Cadangan : Haji Abdul Rahman bin Khamis

Sokongan : Haji Zakaria bin Saleh

Keputusan : Diterima sebulat suara

Agenda 3: Perkara Berbangkit.

**Tiada**

Agenda 4: Menerima dan Mengesahkan Penyata Kewangan yang berakhir 31.12.2016.

Haji Yussof bin Ahmad selaku Bendahari membentangkan Penyata Kewangan yang berkahir 31.12.2016.

Baki pada 31 Disember 2016 Sebanyak RM29,835.34:-

Akaun Simpanan Affin Islamic Bank - RM 16,514.65

Akaun Simpanan Al Wadiah BPMB - RM 70.07

Sijil Pelaburan Al-Mudharabah BPMB – RM 9,210.51

Sijil Pelaburan Al-Mudharabah BPMB - RM 3,511.94

Baki di Tangan - RM 528.17

==========

JUMLAH SEMUA RM29,835.34

==========

Menjawab soalan yang dibangkitkan oleh Haji Saad bin Hasan, Bendahari memaklumkan semua AJK pemungut yuran telah menyerahkan semua hasil kutipan mereka kepada Bendahari dan ahli yang belum menjelaskan yuran mereka hanya lebih kurang 10 orang sahaja.

Cadangan : Haji Mohamed bin Aboo Bakar

Sokongan : Haji Hasbullah bin Saad

Keputusan : Diterima sebulat suara

Agenda 5 : Usul-Usul (jika Ada)

Disebabkan tiada usul dikemukakan oleh ahli dan jawatankuasa, Dato’ Haji Arshad bin Haji Zakaria ahli No.71 ingin membawa satu usul tergempar seperti berikut:-

5.1 BAHAWASANYA MESYUARAT AGUNG YANG BERSIDANG PADA MALAM INI BERCADANG UNTUK MEMBINA SEBUAH BILIK PENGURUSAN JENAZAH.

Alasan yang diberikan untuk menyokong usul tersebut ialah di masjid ini bermacam-macam kemudahan telah ada kecuali bilik pengurusan jenazah belum disediakan dan untuk kemudahan semua anak-anak qaryah serta mayat-mayat yang tidak mempunyai waris. Beliau memaklumkan ada seorang dermawan yang ingin menyumbangkan dana bagi membina bilik pengurusan jenazah berkenaan.

Selepas dibincangkan kebaikan yang akan diperolehi oleh ahli-ahli pakatan usul tersebut diatas dicadangkan untuk diterima oleh Haji Saad bin Hasan dan keputusan mesyuarat diterima sebulat suara

Agenda 6 – Ucapan Tangguhan

6.1 Haji Hashim bin Abdullah selaku setiausaha mengucapkan terima kasih diatas daya usaha Bendahari dan Naib Pengerusi yang telah menyiapkan persediaan mesyuarat agung pakatan tahun ini.

6.2 Haji Saad bin Hasan mengucapkan tahniah dan terima kasih kepada Bendahari dan semua AJK yang telah menjalankan tugas masing-masing dengan baik.

6.3 Dato’ Haji Arshad selaku penasihat Pakatan juga mengucapkan tahniah kepada Bendahari yang menyediakan Penyata Kewangan dengan kemas. Beliau mencadangkan supaya AJK menulis surat kepada YAB Datuk Seri Rezal Merican – Timbalan Menteri Luar merangkap Ahli Parlimen Kepala Batas memohon sumbangan dana sebanyak RM10 ribu untuk mengisi Tabung Pakatan Khairat Kematian masjid ini. Memandangkan jumlah kutipan yuran hanya berjumlah sebanyak RM13,180.00 sahaja manakala perbelanjaan pengurusan jenazah ialah sebanyak RM9,350.00.

Dato’ Haji Arshad juga mengatakan senarai ahli semakin kemas dan beliau mengucapkan terima kasih kepada Haji Othman Abd Majid dan Haji Yussof bin Ahmad. Beliau juga mengucapkan terima kasih kepada ahli-ahli yang telah memberi sumbangan untuk kenduri malam ini. Beliau rasa teruja kerana suasana serta perjalanan mesyuarat berjalan dengan lancar. Tahniah kepada Ahli jawatankuasa yang telah menjalankan tugas dengan baik.

Agenda 7: Penutup

7.1 Ustaz Mohamad Amin selaku pengerusi mengucapkan terima kasih kepada YBhg Dato’ Haji Arshad bin Zakaria kerana memberi pandangan yang membina dan semua ahli-ahli yang memberi sumbangan, tenaga dan idea untuk faedah bersama. Terima kasih juga diucapkan kepada AJK dan semua yang dapat hadir pada malam ini memberikan buah fikiran untuk kebaikan bersama.

Mesyuarat agung pada malam ini ditangguhkan pada jam 10.30 malam dengan bacaan tasbih kaffarah dan Surah Al Asr.

# Disediakan oleh : Disahkan oleh:

………………………………… ……………………………………………

**(HAJI HASHIM BIN HJ ABDULLAH) (HAJI MOHAMAD AMIN B ABD MUJAHID)**

**SETIAUSAHA PAKATAN PENGERUSI PAKATAN**