**Minit Mesyuarat**

**Perjumpaan Khas Jawatankuasa Tertinggi Masjid Dato’Sheikh Adnan**

**bersama PDRM,AADK,JKM,Pejabat Daerah,JAIPP,MPKK,ADUN Penaga**

**berkenaan isu permasalahan sosial PPRT Penaga.**

**Tarikh :2 Ogos 2019 (Jumaat)**

**Masa :2.45**

**Tempat:Bilik Mesyuarat Masjid Dato’Sheikh Adnan,Penaga.**

1.Ucapan Pengerusi (Tuan Haji Muhammad B Mohd Ali):

1.1-Pengerusi memulakan mesyuarat dengan bacaan Umul Kitab dan mengucapkan terima kasih di atas kehadiran semua wakil dalam perjumpaan ini.

1.2-Pengerusi memaklumkan bahawa pihak masjid akan meneruskan aktiviti Amal Makruf Nahi Mungkar dari masa ke semasa bagi memantau aktiviti tidak sihat yang berlaku di sekitar Penaga.

2.Ucapan Ketua Pegawai Agensi Anti Dadah Kebangsaan,SPU(Encik Zulkefli B.Hj Alipitchay):

2.1-Encik Zulkefli bersetuju pihak masjid perlu mempunyai satu garis panduan mengikut aku janji untuk menangani masalah ini.Satu surat kuasa perlu dikeluarkan oleh Pejabat Daerah untuk Pengerusi Kariah bagi membolehkan pihak penduduk PPRT lebih menghormati segala teguran dan perbincangan yang dilakukan oleh Pengerusi Qariah terhadap para penduduk PPRT ini.

2.2-Encik Zulkefli juga menyatakan akan menghantar beberapa kakitangan AADK untuk turut bersama dengan pihak masjid dalam program ziarah kasih untuk mengenali penduduk-penduduk PPRT dengan lebih dekat.

2.3-Encik Zulkefli berpendapat laporan rasmi perlu dihantar kepada pihak AADK untuk diambil tindakan sewajarnya yakni seperti meninjau kawasan-kawasan hitam dalam penempatan PPRT bagi menangani masalah ini.

3.Ucapan Wakil Polis Diraja Malaysia.(ASP Noor Azhar B.Abdullah):

Pihak polis akan terus menjalankan operasi dari masa ke semasa walaupun tangkapan dibuat ke atas beberapa penjenayah.Namun setelah beberapa bulan mereka berada dalam penjara,mereka akan kembali mengulangi jenayah setelah keluar dari penjara.

4.Ucapan Pegawai Perhubungan Masjid(ASP Zulhaimi Hassan):

4.1-ASP Zulhaimi berpandangan bahawa segala isu yang dibincangkan dalam pertemuan ini adalah berkaitan dengan masalah penyalahgunaan dadah.

4.2-ASP Zulhaimi merasakan bahawa cadangan-cadangan yang diutarakan dalam perbincangan ini adalah satu penyelesaian yang bernas dan berharap pertemuan seumpama ini perlu diteruskan dari semasa ke semasa.

5.Ucapan Wakil Pusat Khidmat ADUN (Encik Mohd Ridzwan Ahmad):

Encik Ridzwan akan memaklumkan perkara ini kepada Yang Berhormat Ustaz Yusni B.Mat Piah selaku ADUN Penaga untuk tindakan selanjutnya dan akan turut serta bersama pihak Masjid untuk menangani masalah sosial PPRT Penaga ini.

6.Ucapan Penyelaras ADUN Penaga.(Encik Khalil B Salleh)

Encik Khalil memaklumkan bahawa pihaknya akan merangka beberapa program-program kemasyarakatan untuk membasmi masalah sosial yang telah berlaku di PPRT Penaga ini setelah sekian lama.

7.Ucapan Wakil Jabatan Kebajikan Masyarakat.(Puan Anis Bt Ahmad):

7.1-Puan Anis telah menyatakan bahawa pihaknya masih belum menerima sebarang laporan mengenai status PPRT Penaga.

7.2-Puan Anis juga memaklumkan kesediaan pihaknya untuk turut serta dalam program Ziarah Kasih bagi mengenalpasti kanak-kanak terbiar dalam kawasan PPRT ini.Dalam menangani isu ini,maka satu surat perintah mahkamah boleh dikeluarkan untuk membela kebajikan kanak-kanak dan remaja yang teraniaya ini dan membolehkan mereka mendapat hak yang sewajarnya.

8.Ucapan Wakil Jabatan Hal Ehwal Agama Islam Pulau Pinang.(Encik Mohd Nabil B.Abdul Halim):

Encik Nabil menyatakan segala laporan berhubung salah laku dari sudut hukum syarak boleh terus di buat pengaduan kepada talian hotline selama 24 jam sehari.Dalam hal ini,pihak pejabat akan terus menemui pengadu bagi mendapatkan gambaran sebenar salah laku yang berlaku supaya tindakan yang tepat dapat dilakukan dengan seadil-adilnya.

9.Ucapan KPPD Pembangunan(Puan Norliana Bt Ismail):

Puan Norliana menyatakan bahawa jika pendudukan tanah secara haram,maka tindakan mengusir keluar boleh di laksanakan .Namun,ianya bukan satu penyelesaian yang bijak kerana ianya bukan mudah untuk dilakukan dan masalah tidak akan dapat diselesaikan dengan cara yang baik.

9.2-Puan Norliana juga telah memaklumkan akan membawa masalah PPRT ini kepada pihak Pegawai Daerah untuk diambil tindakan yang sewajarnya.

10.Ucapan PDT SPU(Encik Muhammad Sarizal B Zakariah):

10.1-Encik Sarizal memaklumkan PPRT sebelum ini dikenali sebagai PMS telah diperkenalkan pada tahun 2003 dan terletak di bawah MPKB dan dilancarkan oleh YAB Tun Abdullah Badwi yang merupakan Perdana Menteri pada ketika itu.Pembangunan telah dijalankan di tanah milik kerajaan negeri dengan peruntukkan sebanyak 1.25 juta.

10.2-Mengikut perjanjian,para penduduk yang telah melepasi garisan pendapatan yang telah ditetapkan perlu berpindah ke tempat lain bagi memberi peluang kepada golongan yang lebih layak mendiami kawasan ini.Walaubagaimanapun,masih ada penduduk yang tetap tinggal di kawasan PPRT ini walaupun mereka telah melepasi garisan kemiskinan yang telah ditetapkan.

10.3-Encik Sarizal menjelaskan bahawa PPR dan PPRT adalah 2 entiti yang berbeza iaitu PPRT diberikan rumah percuma di atas tanah kerajaan.Oleh itu,beliau berpendapat sudah sampai masanya perlu diwujudkan satu garis panduan baru yang lebih tegas dalam menentukan kelayakan untuk penduduk PPRT.

11. Ucapan Wakil MPPK Penaga(Encik Ramli B.Omar):

Encik Ramli berpendapat perlu diadakan satu program Gotong Royong Perdana untuk membersihkan kawasan-kawasan yang menjadi sarang kepada penyalahgunaan dadah dalam kawasan PPRT ini. Tindakan ini amat penting sebagai langkah awal membasmi kegiatan penyalahgunaan dadah di kawasan PPRT Penaga ini.

Penutup:

Pengerusi Kariah akan mewujudkan kumpulan Whatsapp dalam masa yang terdekat bagi memudahkan segala perbincangan dan pertemuan berhubung permasalahan ini. Beliau sekali lagi mengucapkan terima kasih di atas kehadiran semua wakil dalam mesyuarat ini.

Mesyuarat ditangguhkan pada pukul 4.26 petang.

Disediakan oleh: Disahkan oleh:

…………………………… ……………………………………

(Ahmad Mushir B Che Rose) (Hj Muhammad B Mohd Ali)

Naib Setiausaha Pengerusi,

Masjid Dato’Sheikh Adnan, Masjid Dato’Sheikh Adnan.