Masjid Dato’Sheikh Adnan,Penaga.

Minit Mesyuarat Pertama (Bilik Mesyuarat,MDSAP)

5 Januari 2020/ 9.15 malam.

1.Ucapan aluan Pengerusi:

1.1 -Mesyuarat dimulakan dengan bacaan umul kitab .

*Tindakan:Makluman*

2.Membentang dan mengesahkan minit mesyuarat:

2.1 -Naib Setiausaha memohon semua Ahli Jawatankuasa meneliti minit mesyuarat yang lalu dan seterusnya disahkan.

2.2 -Encik Zainudin B Desa mencadangkan supaya minit mesyuarat yang lalu disahkan dan disokong oleh Encik Hamdan Bin Ibrahim.

3.Perkara Berbangkit:

3.1 -Encik Ridzuan mencadangkan supaya khatib bertugas agar menegur kanak-kanak yang membuat bising sewaktu solat Jumaat serta mengingatkan para jemaah dewasa agar mengisi ruang saf depan yang masih kosong.

3.2 -Pengerusi memaklumkan bahawa gendang dan tempayan yang merupakan bahan-bahan sejarah masjid berada di surau Taman Penaga.Pengerusi memohon tindakan Encik Hamdan Ibrahim untuk mendapatkan kembali khazanah sejarah ini dari pihak yang berkaitan.

3.3 -Untuk status pinggan mangkuk,pihak Jawatankuasa telah mengambil keputusan untuk menyerahkan kepada Encik Latif samada untuk menerimanya atau menyerahkan kepada pihak masjid.Sekiranya diserahkan kepada pihak masjid,maka terpulang kepada Encik Syakir dan Encik Ridzuan samada untuk menjual atau sebaliknya dan dimasukkan semula ke tabung wakaf.

3.4 -Encik Ridzuan menjelaskan lampu ‘spot light’ berkuasa 400 watt telah ditempah untuk kegunaan pengebumian jenazah di waktu malam.

3.5 -Encik Ridzuan juga telah membuat penjelasan berhubung dengan batu nesan Almarhum Dato’Sheikh Adnan yang akan diselesaikan sebelum ketibaan bulan Ramadan.

3.6 -Pengerusi memberitahu bahawa pihak Majlis Fatwa Pulau Pinang telah membuat satu ketetapan bahawa solat fardu perlu dilaksanankan terlebih dahulu sebelum dijalankan solat jenazah.Jenazah pula perlu diletakkan di dalam van apabila para jemaah bersolat fardu.

*Tindakan:Makluman*

4.Pembentangan kewangan:

4.1 -Tuan Haji Saad B Omar selaku Bendahari telah membuat penjelasan terperinci mengenai peruntukan elaun untuk siak dan pembantu siak.

4.2 -Ustaz Haji Khairul Asfani B.Nasir memohon agar penyata kewangan disahkan dan disokong oleh Encik Ridzuan B.Zakaria.

*Tindakan:Bendahari*

5.Hal-hal lain:

5.1 -Pengerusi memaklumkan bahawa mesyuarat agung akan diadakan pada 1 Februari 2020 ,pukul 9 pagi.

5.2 -Untuk Lajnah Belia,Pengerusi menyatakan perlu ditubuhkan Kelab Memanah dan pasukan futsal masjid atas permintaan tinggi dari warga belia Kariah Penaga.

5.3 -Bendahari telah memaklumkan bahawa laporan dari pihak Rela telah membuat ketetapan bahawa kakitangan yang tidak boleh bekerja akan diberhentikan.Justeru itu,pihak Jawatankuasa bersetuju untuk mengekalkan 2 pekerja sahaja.

5.4 -Encik Ridzuan telah menyatakan kos selenggaraan kubur perlu diselaraskan khususnya kepada jemaah yang bukan ahli khairat kematian.

5.5 -Jawatankuasa bersetuju untuk menetapkan kos selenggara kubur sebanyak RM300 dan usul ini akan dibawa dalam mesyuarat agung.

5.6 -Tuan Haji Zamri selaku Imam Satu mencadangkan supaya sejadah dihampar kepada para jemaah dan kipas perlu dibuka pada waktu zohor memandangkan cuaca yang panas pada waktu tersebut.

5.7 -Setiausaha telah memaklumkan bahawa kursus haji bersiri akan bermula pada 19 Januari 2020 dan kursus umrah pula akan diadakan pada 29 Februari 2020.

5.8 -Setiausaha juga mengharapkan agar peningkatan dan perubahan aktiviti dari setiap Lajnah untuk tahun 2020 supaya para jemaah mendapat faedah dari setiap aktiviti Lajnah yang dijalankan.

5.9 -Pengerusi mengingatkan setiap pungutan derma oleh pihak luar yang hendak dibuat di dalam masjid perlu mendapat kelulusan dari pihak berkuasa

5.10 -Pengerusi telah menetapkan setiap jamuan berbuka puasa akan dikendalikan oleh pihak koperasi masjid.Disamping itu,ibadat kurban sempena sambutan Aidiladha akan diadakan pada hari Sabtu, 1 Ogos 2020, pukul 8 pagi.Bayaran untuk satu bahagian lembu adalah sebanyak RM700.

*Tindakan:Makluman*

Penutup:

Pengerusi mengucapkan terima kasih kepada semua Ahli Jawatankuasa di atas kerjasama dan cadangan yang diberikan serta perkhidmatan terbaik di qaryah Masjid Dato’Sheikh Adnan,Penaga.Mesyuarat diakhiri dengan bacaan Tasbih Kifarah dan Surah Al Asr.

Mesyuarat ditangguhkan pada pukul 11.58 malam.

Disediakan oleh: Disahkan oleh:

…………………………………………. ………………………………………………….

Ahmad Mushir B Che Rose Tuan Haji Muhammad B.Mohd Ali

Naib Setiausaha Pengerusi

Masjid Dato’Sheikh Adnan,Penaga. Masjid Dato’Sheikh Adnan,Penaga.