Masjid Dato’Sheikh Adnan,Penaga.

Minit Mesyuarat Kedua (Bilik Mesyuarat,MDSAP)

16 Ogos 2020/ 9.30 malam.

1.Ucapan aluan Pengerusi:

1.1 -Mesyuarat dimulakan dengan bacaan umul kitab .

*Tindakan:Makluman*

2.Membentang dan mengesahkan minit mesyuarat:

2.1 -Naib Setiausaha memohon semua Ahli Jawatankuasa meneliti minit mesyuarat yang lalu dan seterusnya disahkan.

2.2 -Encik Zainudin B Desa mencadangkan supaya minit mesyuarat yang lalu disahkan dan disokong oleh Encik Hamdan Bin Ibrahim.

3.Perkara Berbangkit:

3.1 - Pengerusi menyatakan gendang dan tempayan lama masih berada di Surau Taman Penaga dan akan dimaklumkan untuk pemulangan semula kepada pihak masjid.

3.2 -Encik Ridzuan memaklumkan bahawa batu nesan Almarhum Dato Sheikh Adnan telah sampai.Justeru,satu pandangan dari Ustaz Hanif akan di ambil berhubung dengan kaedah perletakan batu nesan tersebut.

3.3 -Pengerusi memberitahu semua urusan berhubung dengan kursus haji dan umrah ditangguhkan berikutan Perintah Kawalan Pergerakan.(PKP)

3.4 -Pengerusi mengingatkan bahawa setiap derma dan sumbangan yang datang dari pihak luar perlu mendapat kebenaran dari pihak pejabat agama.

*Tindakan:Makluman*

4.Pembentangan kewangan:

4.1 -Encik Zainuddin B.Desa memohon agar penyata kewangan disahkan dan disokong oleh Encik Ridzuan B.Zakaria.

*Tindakan : Bendahari*

5.Mesyuarat Agong pemilihan/pencalonan Ahli Jawatankuasa Kariah Masjid Sesi 2020/2023.

5.1 -Pengerusi memaklumkan bahawa pendaftaran untuk ahli kariah baru yang layak mengundi akan diadakan dari awal bulan Ogos hingga penghujung bulan September.

5.2 -Mesyuarat pemilihan/pencalonan Ahli Jawatankuasa Sesi 2020-2023 akan dibuat selepas mesyuarat agung.Tarikh akan ditentukan kemudian.Pemilihan akan dibuat secara sulit.Tuan Haji Zamri B.Yunus akan menjadi Pengerusi Pemilihan dan dibantu oleh Encik Hamizan.

5.3 -Pemillihan akan dibuat untuk jawatan Pengerusi dan Timbalan Pengerusi dan 15 jawatankuasa.Setelah terpilih,semua barisan AJK baru akan bersidang untuk memilih seorang Setiausaha dan Bendahari.

*Tindakan:Makluman*

6.Penyambungan perlantikan Pegawai Masjid.

6.1 -Pengerusi memaklumkan bahawa untuk jawatan imam dan siak,Ahli Jawatankuasa Masjid yang bermesyuarat akan mengundi bagi memilih 2 calon Imam dan Siak bagi tempoh 2021/2022.

6.2 -Pengerusi juga telah menjelaskan tiada pengundian untuk jawatan Bilal berikutan perletakan jawatan Tuan Haji Yassin B.Bakar selaku Bilal 1 .Calon-calon jawatan Bilal adalah Encik Rahim B.Cheek dan Encik Mohd Shakir B.Haji Darus.

6.3 -Untuk makluman penuh keputusan pengundian,sila rujuk lampiran yang disediakan dalam minit mesyuarat ini.

*Tindakan:Makluman*

7.Hal-hal lain.

7.1 -Encik Ridzuan menyatakan van jenazah masjid akan mula digunakan selewat-lewatnya hujung bulan September atau awal bulan Oktober 2020.

7.2 -Sementara itu untuk mimbar,Encik Ridzuan menjelaskan bahawa mimbar akan siap sepenuhnya pada bulan Oktober 2020.

7.3 -Encik Ridzuan juga memaklumkan bahawa pagar di belakang masjid telah siap sepenuhnya dengan kerjasama dari Encik Farix dan Encik Ismail dari pihak Jabatan Kerja Raya.Selain itu,pembinaan papan iklan elektronik yang pertama di Pulau Pinang telah siap sepenuhnya dan pihak masjid telah menerima beberapa tempahan iklan untuk disiarkan di papan ini.

7.4 -Pengerusi mengingatkan kepada setiap Ahli Jawatankuasa agar sentiasa patuh kepada Prosedur Operasi Standard (SOP) dan sentiasa maklumkan kepada para jemaah agar memakai topeng muka dan membawa sejadah bersaiz standard apabila bersolat jemaah di masjid.

7.5 -Setiausaha memaklumkan bahawa senarai nama para ahli kariah yang telah membuat pendaftaran mengikut zon telah disediakan.Untuk itu,pihak muslimat akan menampal senarai ini secepat mungkin.

7.6 -Puan Azlina memberitahu kuliah muslimat akan bermula pada bulan September 2020.

Penutup:

Pengerusi mengucapkan terima kasih kepada semua Ahli Jawatankuasa di atas kerjasama dan cadangan yang diberikan serta perkhidmatan terbaik di qaryah Masjid Dato’Sheikh Adnan,Penaga.Mesyuarat diakhiri dengan bacaan Tasbih Kifarah dan Surah Al Asr.

Mesyuarat ditangguhkan pada pukul 11.52 malam.

Disediakan oleh: Disahkan oleh:

…………………………………………. ………………………………………………….

Ahmad Mushir B Che Rose Tuan Haji Muhammad B.Mohd Ali

Naib Setiausaha Pengerusi

Masjid Dato’Sheikh Adnan,Penaga. Masjid Dato’Sheikh Adnan,Penaga.