Masjid Dato’Sheikh Adnan,Penaga.

Minit Mesyuarat Kedua (Bilik Mesyuarat)

1 Julai 2019 2019/ 9.15 malam.

1.Ucapan aluan Pengerusi:

1.1 -Mesyuarat dimulakan dengan bacaan umul kitab dan mesyuarat ini adalah mesyuarat yang kedua berikutan banyak pertemuan hanya berlaku di peringkat mesyuarat khas.

*Tindakan:Makluman*

2.Membentang dan mengesahkan minit mesyuarat:

2.1 -Naib Setiausaha memohon semua Ahli Jawatankuasa meneliti minit mesyuarat yang lalu dan seterusnya disahkan.

2.2 -Encik Roshamizan Bin Idrus mencadangkan supaya minit mesyuarat yang lalu disahkan dan disokong oleh Encik Hamdan Bin Ibrahim.

3.Perkara Berbangkit:

3.1 -Pengerusi memaklumkan bahawa pembinaan balai lintang tambahan untuk muslimah dijangka siap sebelum perayaan Aidiladha.

3.2 -Menurut Encik Ridzuan,rekabentuk tangga untuk balai lintang tersebut adalah mengikut pelan yang sedia ada.

3.3 -Setiausaha memaklumkan bahawa program elit galeri sejarah akan dijalankan bersama pihak Masjid Bakau Tua dan memohon agar semua Ahli Jawatankuasa turut serta dalam program ini,

3.4 -Pengerusi memaklumkan suasana bising sewaktu solat Jumaat dapat dikawal berikutan pembinaan cermin tinggi di ruang atas dewan solat.

3.5 -Pengerusi juga menyatakan kehadiran para imam pada majlis Bacaan Surah Yassin berjalan dengan lancar.

3.6 -Encik Roshamizan memberitahu persiapan untuk ibadah qurban sesi 2019 ini berjalan dengan lancar.Hebahan dalam bentuk banner telah pun siap dan akan di pamerkan secepat mungkin.Selain itu,tarikh tutup untuk penyertaan ibadah qurban adalah pada pertengahan bulan Julai.

*Tindakan:Makluman*

4.Pembentangan kewangan:

4.1 -Tuan Haji Saad B Omar selaku Bendahari telah membentangkan penyata kewangan selama 4 bulan iaitu bulan Februari,Mac,April dan Mei.

4.2 -Ustaz Haji Khairul Asfani B.Nasir memohon agar penyata kewangan disahkan dan disokong oleh Encik Ridzuan B.Zakaria.

*Tindakan:Bendahari*

5.Lain-lain hal:

5.1 -Pengerusi telah memaklumkan bahawa Koperasi Masjid Dato’Sheikh Adnan,Penaga telah ditubuhkan dan permohonan akan dihantar kepada Suruhanjaya Koperasi Malaysia yang mengambil masa antara 1 hingga 2 bulan untuk kelulusan pendaftaran.

5.2 -Pengerusi memberitahu bahawa pihak masjid akan menerima 2 orang pelatih jurusan Teknologi Maklumat dari Politeknik.Mereka akan berperanan membantu masjid dari sudut pentadbiran pengurusan dan kewangan serta menjalani latihan praktikal di masjid selama 6 bulan.Selain itu,kedua-dua pelajar ini juga akan bertanggungjawab secara langsung terhadap 3 projek iaitu pengemaskinian data kariah,program 5S dan hal ehwal sistem koperasi.Kedua pelatih ini akan bertugas di pejabat masjid dari pukul 9 pagi hingga 5 petang.

5.3 -Encik Zainuddin selaku pengatur kuliah membuat pemakluman mengenai satu program selawat bersama Ustaz Syazfazrul dan Ustaz Zamri Hashim akan diadakan dalam tempoh yang terdekat.Selain itu,satu ceramah perdana bersama Ustaz Haslin Baharin @Bollywood akan diadakan pada bulan April 2019.

5.4 -Encik Ridzuan telah menjelaskan bahawa beberapa bahan-bahan antik sejarah tersimpan di Surau Taman Penaga dan perlu dikembalikan kepada pihak masjid secepat mungkin.

5.5 -Ustaz Haji Zamri telah membuat pemakluman mengenai status kesihatan Ustas Azhar Ahmad yang menyebabkan tugas beliau selaku imam telah terjejas.Selain itu,Ustaz Zamri juga membuat penjelasan mengenai had umur pegawai masjid adalah 60 tahun dan jika melebihi dari had umur ini,maka pihak masjid akan membuat pembayaran elaun kepada pegawai yang berkenaan.

*Tindakan:Makluman*

Penutup:

Pengerusi mengucapkan terima kasih kepada semua Ahli Jawatankuasa di atas kerjasama dan cadangan yang diberikan serta perkhidmatan terbaik di qaryah Masjid Dato’Sheikh Adnan,Penaga.Mesyuarat diakhiri dengan bacaan Tasbih Kifarah dan Surah Al Asr.

Mesyuarat ditangguhkan pada pukul 11.00 malam.

Disediakan oleh: Disahkan oleh:

…………………………………………. ………………………………………………….

Ahmad Mushir B Che Rose Tuan Haji Muhammad B.Mohd Ali

Naib Setiausaha Pengerusi

Masjid Dato’Sheikh Adnan,Penaga. Masjid Dato’Sheikh Adnan,Penaga.